**FELHÍVÁS NYÁRI DIÁKMUNKÁRA**

Kedves pusztavacsi diákok!

Pusztavacs Község Önkormányzata idén is szeretne bekapcsolódni a nyári diákmunka programba, elősegítve ezzel a 16-25 év közötti, nappali tagozatos diákok könnyű fizikai munkára történő nyári foglalkoztatását.

Idén 2 fő részére tudunk diákmunkát biztosítani önkormányzatunknál.

A program keretében a diákok Pusztavacs Község Önkormányzatánál legfeljebb 2 hónap időtartamra, 2022. július 01. és 2022. augusztus 31. közötti időszakban tudnak munkát végezni.

Bővebb információ a következő elérhetőségek egyikén kérhető: (Telefon: 29/315-101/40, E-mail: pusztavacs@pusztavacs.hu ).

A 6 órás munkavégzés után járó munkabér: bruttó 150.000 Ft/fő/hó.

2022.06.15-től nyílik lehetőség a diákoknak, hogy regisztráltassák magukat az illetékes járási hivatalnál (2370 Dabas, Berkenye utca 1.)

**Regisztráció előtt, kérjük, hogy az Önkormányzattal egyeztessenek a részletekről, és csak utána forduljanak a járási hivatalhoz!**

**Jelentkezési határidő: 2022.06.17. (péntek)**

**Diákmunkát az első 2 jelentkező számára tudunk biztosítani, abban az esetben, ha minden kitételnek megfelel.**

A diákmunkára azok a fiatalok jelentkezhetnek, akik:

- 16 és 25 év közötti nappali tagozaton tanuló diákok,

- közvetítést kérőként kérték nyilvántartásba vételüket a Munkaügyi Központ Foglalkoztatási Osztályán (2370 Dabas, Berkenye utca 1.)

- foglalkoztatásra irányuló, vagy vállalkozási jogviszonnyal nem rendelkeznek.

Várunk benneteket!

 Pusztavacs Községi Önkormányzat